Αθλητισμός στην Ελλάδα

Η Ελλάδα έχει πλούσια αθλητική παράδοση και ιστορία από την αρχαιότητα, με σπουδαιότερο θεσμό τους Ολυμπιακούς Αγώνες, έως σήμερα. Έχει παίξει σημαντικό ρόλο στην ανάπτυξη του αθλητισμού στην σύγχρονη εποχή με την διοργάνωση των πρώτων σύγχρονων ολυμπιακών αγώνων το 1896.

Ως χώρα έχει κατά καιρούς καταλάβει εξέχουσα θέση σε αρκετά αθλήματα, παρότι βρίσκεται περίπου στην μέση της κατάταξης των κρατών ανάλογα με τον πληθυσμό τους και εκτός πρώτης δεκάδας στην Ευρώπη.

Ειδικότερα, στο ποδόσφαιρο γνώρισε σπουδαία επιτυχία, με την εθνική Ελλάδος ανδρών να κερδίζει το Ευρωπαϊκό Πρωτάθλημα Ποδοσφαίρου το 2004. Ενώ στην καλαθοσφαίριση η εθνική Ελλάδας ανδρών έχει κατακτήσει 2 ευρωπαϊκούς τίτλους και άλλα τέσσερα ευρωπαϊκά μετάλλια, καθώς και ένα αργυρό μετάλλιο στο παγκόσμιο Πρωτάθλημα Καλαθοσφαίρισης το 2006.

Πολλοί Έλληνες αθλητές και αθλήτριες έχουν επίσης σημειώσει αρκετές επιτυχίες και ιδιαίτερα από την δεκαετία του 1990 και μετά, έχουν κερδίσει παγκόσμιους τίτλους σε πολλά ολυμπιακά αθλήματα, όπως στον στίβο, στην γυμναστική, στην ιστιοπλοΐα, στην άρση βαρών, στην κωπηλασία, στο τζούντο, στην κολύμβηση, στην σκοποβολή, στην καλλιτεχνική κολύμβηση, στην πάλη, στο τάε κβο ντο, στην υδατοσφαίριση γυναικών, αλλά και στο καράτε σε εποχή που θεωρείτο ολυμπιακό άθλημα. Συνολικά, έως τον Σεπτέμβριο του 2025, η Ελλάδα είχε καταγράψει 60 παγκόσμιους τίτλους (χρυσά μετάλλια σε ατομικά αθλήματα και δύο παγκόσμια τρόπαια η εθνική ελλάδας υδατοσφαίρισης γυναικών) σε ολυμπιακά αθλήματα. Ενώ περαιτέρω χρυσά μετάλλια σε παγκόσμιο επίπεδο έχουν κατακτηθεί από Έλληνες αθλητές και αθλήτριες σε μη ολυμπιακά αθλήματα ή αγωνίσματα, όπως για παράδειγμα στο καράτε, το θαλάσσιο σκι, το αγώνισμα παρκούρ της γυμναστικής, τη σωματοδόμηση και το κικ μπόξινγκ στους Παγκόσμιους Αγώνες. 

Οι Έλληνες αθλητές και αθλήτριες έχουν κερδίσει συνολικά 129 μετάλλια για την Ελλάδα σε 15 διαφορετικά ολυμπιακά αθλήματα στους Θερινούς Ολυμπιακούς Αγώνες, χωρίς να υπολογίζονται τα μετάλλια της Μεσολυμπιάδας του 1906. Έλληνες και ελληνίδες αθλητές και αθλήτριες με αναπηρία έχουν κερδίσει συνολικά 117 μετάλλια σε Θερινούς Παραολυμπιακούς Αγώνες, και 31 μετάλλια σε Ολυμπιακούς Αγώνες Κωφών. Η επιτυχημένη διοργάνωση των Ολυμπιακών και Παραολυμπιακών Αγώνων του 2004 οδήγησε στην περαιτέρω ανάπτυξη πολλών αθλητικών δομών, αλλά έχει υπάρξει κριτική ότι οι εγκαταστάσεις δεν αξιοποιήθηκαν επαρκώς μετά το τέλος των αγώνων και εγκαταλείφθηκαν.

 Οργάνωση και εποπτεία 

 Εποπτεύων φορέας 
Την εποπτεία και τον έλεγχο του αθλητισμού στην Ελλάδα έχει η Γενική Γραμματεία Αθλητισμού, η οποία σήμερα, υπάγεται στο Υπουργείο Παιδείας, Θρησκευμάτων και Αθλητισμού.

 Αθλητικά σωματεία 
Σύμφωνα με την Ψηφιακή Καταγραφή Αθλητισμού και της πλατφόρμας e - kouros του Υπουργείου Παιδείας, Θρησκευμάτων και Αθλητισμού, για το έτος 2025, μέχρι τις 8 Σεπτεμβρίου 2025, υπήρχαν περισσότερα από 6.660 αδειοδοτημένα σωματεία, για όλα τα αναγνωρισμένα αθλήματα σε ολόκληρη την επικράτεια.

 Αναγνωρισμένα αθλήματα και ομοσπονδίες 
Σύμφωνα με τον ιστότοπο της Γενικής Γραμματείας Αθλητισμού, και το Μητρώο 2025 E-Kouros στην Ελλάδα υπάρχουν σήμερα αναγνωρισμένα περισσότερα από 100 αθλήματα και 58 ομοσπονδίες αθλημάτων (πέρα από τις 6 ομοσπονδίες αθλημάτων για άτομα με αναπηρία).

Τελευταία ενημέρωση: 8 Σεπτεμβρίου 2025.
ΆθλημαΟμοσπονδίαOpen Water Swimming [Κολύμβηση Ανοιχτής Θάλασσας] - Κολύμβηση μεγάλων αποστάσεων - Μαραθώνια κολύμβησηΚολυμβητική Ομοσπονδία ΕλλάδαςΑγωνιστική αλιείαΕλληνική Ομοσπονδία Υποβρύχιας Δραστηριότητας και Αθλητικής ΑλιείαςΑγωνιστική αναρρίχησηΕλληνική Ομοσπονδία Ορειβασίας - ΑναρρίχησηςΑγωνιστική ΑυτοάμυναΠανελλήνια Ομοσπονδία Κικ ΜπόξινγκΑεροβική γυμναστικήΕλληνική Γυμναστική ΟμοσπονδίαΑερομοντελισμόςΕλληνική Αεραθλητική ΟμοσπονδίαΑεροστατισμόςΕλληνική Αεραθλητική ΟμοσπονδίαΑισθητική Ομαδική ΓυμναστικήΕλληνική Ομοσπονδία Αισθητικής Ομαδικής Γυμναστικής ΑιωροπτερισμόςΕλληνική Αεραθλητική ΟμοσπονδίαΑκροβατική ΓυμναστικήΕλληνική Γυμναστική ΟμοσπονδίαΑλεξιπτωτισμόςΕλληνική Αεραθλητική ΟμοσπονδίαΑλεξιπτωτισμός πλαγιάςΕλληνική Αεραθλητική ΟμοσπονδίαΑναρρίχηση βράχουΕλληνική Ομοσπονδία Ορειβασίας - ΑναρρίχησηςΑνεμοπορίαΕλληνική Αεραθλητική ΟμοσπονδίαΑντιπτέρισηΕλληνική Ομοσπονδία Φιλάθλων Σωματείων ΑντιπτέρισηςΑντισφαίρισηΕλληνική Φίλαθλη Ομοσπονδία ΑντισφαίρισηςΆπνοιαΕλληνική Ομοσπονδία Υποβρύχιας Δραστηριότητας και Αθλητικής ΑλιείαςΆρση βαρώνΕλληνική Ομοσπονδία Άρσης ΒαρώνΆρση δραμιώνΠανελλήνια Ομοσπονδία Σωματικής Διάπλασης και ΦίτνεςΓενική αεροπορίαΕλληνική Αεραθλητική ΟμοσπονδίαΓκολφΕλληνική Ομοσπονδία ΓκολφΓουσού Κουνγκ ΦουΕλληνική Ομοσπονδία Γου Σου Κουνγκ ΦουΓυμναστική για όλουςΕλληνική Γυμναστική ΟμοσπονδίαΔιελκυστίνδαΕλληνική Ομοσπονδία ΔιελκυστίνδαςΕδαφοσφαίριση (Πετάνκ)Ελληνική Ομοσπονδία ΕδαφοσφαίρισηςΕλικόπτεραΕλληνική Αεραθλητική ΟμοσπονδίαΕνόργανη γυμναστικήΕλληνική Γυμναστική ΟμοσπονδίαΕπιτραπέζια αντισφαίρισηΕλληνική Φίλαθλη Ομοσπονδία Επιτραπέζιας ΑντισφαίρισηςΖατρίκιο - σκάκιΕλληνική Σκακιστική ΟμοσπονδίαΖίου ζίτσουΕλληνική Φίλαθλος Ερασιτεχνική Ομοσπονδία Ζίου ΖίτσουΗλεκτρονικά αθλήματα (e-sports)Ελληνική Ομοσπονδία Ηλεκτρονικού ΑθλητισμούΘαλάσσιο σκιΕλληνική Ομοσπονδία Θαλασσίου ΣκιΙππασίαΕλληνική Ομοσπονδία ΙππασίαςΙστιοπλοΐαΕλληνική Ιστιοπλοϊκή ΟμοσπονδίαΚαλαθοσφαίρισηΕλληνική Ομοσπονδία ΚαλαθοσφαίρισηςΚαλλιτεχνική κολύμβησηΚολυμβητική Ομοσπονδία ΕλλάδαςΚαλλιτεχνικό πατινάζΕλληνική Ομοσπονδία Χειμερινών ΑθλημάτωνΚανόε - ΚαγιάκΕλληνική Ομοσπονδία Κανόε-Καγιάκ Όρθιας Σανιδοκωπηλασίας Κυματολίσθησης με ΣανίδαΚαράτεΕλληνική Ομοσπονδία ΚαράτεΚαταδύσειςΚολυμβητική Ομοσπονδία ΕλλάδαςΚέρλινγκΕλληνική Ομοσπονδία Χειμερινών ΑθλημάτωνΚικ-μπόξινγκΠανελλήνια Ομοσπονδία Κικ ΜπόξινγκΚλασικός αθλητισμός [Στίβος] Σύνδεσμος Ελληνικών Γυμναστικών Αθλητικών ΣωματείωνΚολύμβησηΚολυμβητική Ομοσπονδία ΕλλάδαςΚόμπατ ζίου-ζίτσουΕλληνική Φίλαθλος Ερασιτεχνική Ομοσπονδία Ζίου ΖίτσουΚουρές [Κουράς]Ελληνική Ομοσπονδία Μαχητικών Τεχνών Σάμπο, Κουράς, ΤσιδαόμπαΚρίκετΕλληνική Ομοσπονδία ΚρίκετΚυματολίσθηση με σανίδαΕλληνική Ομοσπονδία Κανόε-Καγιάκ Όρθιας Σανιδοκωπηλασίας Κυματολίσθησης με ΣανίδαΚωπηλασίαΕλληνική Κωπηλατική Ομοσπονδία Φιλάθλων Ναυτικών ΣωματείωνΜηχανοκίνητος αθλητισμός (αυτοκίνητο)Ομοσπονδία Μηχανοκίνητου Αθλητισμού ΕλλάδοςΜοντέρνο ΠένταθλοΕλληνική Ομοσπονδία Μοντέρνου ΠεντάθλουΜοτοσυκλέτα [Μοτοσικλετισμός]Αθλητική Μοτοσυκλετιστική Ομοσπονδία ΕλλάδαςΜουαϊτάιΠανελλήνια Ομοσπονδία ΜουάιτάιΜπέιζμπολΕλληνική Ομοσπονδία Μπέιζμπολ ΣόφτμπολΜπέιζμπολ5Ελληνική Ομοσπονδία Μπέιζμπολ ΣόφτμπολΜπιλιάρδοΕλληνική Ομοσπονδία Αθλημάτων ΑκρίβειαςΜπόντι ΚόντακτΠανελλήνια Ομοσπονδία Κικ ΜπόξινγκΜπόουλινγκΕλληνική Ομοσπονδία Αθλημάτων ΑκρίβειαςΜπουντοκάιΕλληνική Φίλαθλος Ερασιτεχνική Ομοσπονδία Ζίου ΖίτσουΜπραζίλιαν ζίου-ζίτσουΕλληνική Φίλαθλος Ερασιτεχνική Ομοσπονδία Ζίου ΖίτσουΜπρέικινγκΕλληνική Ομοσπονδία Τσιρλίντινγκ – Αθλητικού Ομαδικού ΧορούΜπριτζΕλληνική Ομοσπονδία ΜπριτζΞιφασκίαΕλληνική Ομοσπονδία ΞιφασκίαςΞυλορακέταΕλληνική Φίλαθλη Ομοσπονδία ΑντισφαίρισηςΟρειβατικό σκιΕλληνική Ομοσπονδία Ορειβασίας - ΑναρρίχησηςΌρθια σανιδοκωπηλασίαΕλληνική Ομοσπονδία Κανόε-Καγιάκ Όρθιας Σανιδοκωπηλασίας Κυματολίσθησης με ΣανίδαΠαγκράτιοΕλληνική Ομοσπονδία Παγκράτιου ΑθλήματοςΠάληΕλληνική Ομοσπονδία ΠάληςΠαρκούρΕλληνική Γυμναστική ΟμοσπονδίαΠετοσφαίρισηΕλληνική Ομοσπονδία ΠετοσφαίρισηςΠοδηλασίαΕλληνική Ομοσπονδία ΠοδηλασίαςΠοδόσφαιροΕλληνική Ποδοσφαιρική ΟμοσπονδίαΠοδόσφαιρο σάλαςΕλληνική Ποδοσφαιρική ΟμοσπονδίαΠυγμαχίαΕλληνική Ομοσπονδία ΠυγμαχίαςΡάγκμπυ [γιούνιον]Ελληνική Ομοσπονδία ΡάγκμπυΡάγκμπυ λιγκΕλληνική Ομοσπονδία Ράγκμπυ ΛιγκΡόλερς [τροχοπέδιλα - τροχοπεδιλισμός]Ελληνική Ομοσπονδία ΤροχοσανίδαςΡυθμική γυμναστικήΕλληνική Γυμναστική ΟμοσπονδίαΣαβάτΕλληνική Ομοσπονδία Σαβάτ ΣάμποΕλληνική Ομοσπονδία Μαχητικών Τεχνών Σάμπο, Κούρες, ΤσιδαόμπαΣκοποβολήΣκοπευτική Ομοσπονδία ΕλλάδαςΣου Μπακ Ντο-Μου Ντουκ ΚουανΕλληνική Φίλαθλος Ερασιτεχνική Ομοσπονδία Ζίου ΖίτσουΣούμοΠανελλήνια Ομοσπονδία ΣούμοΣόφτμπολΕλληνική Ομοσπονδία Μπέιζμπολ ΣόφτμπολΣωματική διάπλαση και φίτνεςΠανελλήνια Ομοσπονδία Σωματικής Διάπλασης και ΦίτνεςΤάεκβοντο ITFΑθλητική Ομοσπονδία Τάε Κβον Ντο ΕλλάδοςΤάεκβοντο WTFΕλληνική Ομοσπονδία Ταε Κβον ΝτοΤανγκ Σου Ντο Φάιτινγκ ΡουλςΠανελλήνια Ομοσπονδία Κικ ΜπόξινγκΤεχνική κολύμβησηΚολυμβητική Ομοσπονδία ΕλλάδαςΤζούντοΕλληνική Ομοσπονδία ΤζούντοΤοιχοσφαίρισηΕλληνική Φίλαθλη Ομοσπονδία ΑντισφαίρισηςΤοξοβολίαΕλληνική Ομοσπονδία ΤοξοβολίαςΤραμπολίνοΕλληνική Γυμναστική ΟμοσπονδίαΤρίαθλοΤριαθλητική Ομοσπονδία Ελλάδας ΤροχοσανίδαΕλληνική Ομοσπονδία ΤροχοσανίδαςΤσιδαόμπαΕλληνική Ομοσπονδία Μαχητικών Τεχνών Σάμπο, Κούρες, ΤσιδαόμπαΤσιρλίντινγκΕλληνική Ομοσπονδία Τσιρλίντινγκ – Αθλητικού Ομαδικού ΧορούΥδατοσφαίρισηΚολυμβητική Ομοσπονδία ΕλλάδαςΥπερελαφράΕλληνική Αεραθλητική ΟμοσπονδίαΥποβρύχια δραστηριότηταΕλληνική Ομοσπονδία Υποβρύχιας Δραστηριότητας και Αθλητικής ΑλιείαςΧειροσφαίρισηΟμοσπονδία Χειροσφαιρίσεως ΕλλάδοςΧειροσφαίριση επί άμμου [παράκτια χειροσφαίριση]Ομοσπονδία Χειροσφαιρίσεως ΕλλάδοςΧιονοδρομίαΕλληνική Ομοσπονδία Χειμερινών ΑθλημάτωνΧόκεϋ επί πάγουΕλληνική Ομοσπονδία Χειμερινών ΑθλημάτωνΧόκεϋ επί χόρτουΕλληνική Ομοσπονδία Χόκεϋ

 Παλαιότερα διακριτά αναγνωρισμένα αθλήματα 
Στο παρελθόν, ως διακριτά αθλήματα που καλλιεργούνταν στην Ελλάδα από τις αναγνωρισμένες ομοσπονδίες εμφανίζονταν και τα εξής: 
+ΆθλημαΟμοσπονδίαΠαραπομπέςΑϊκίντοΕλληνική Φίλαθλος Ερασιτεχνική Ομοσπονδία Ζίου ΖίτσουΑκροβατικάΕλληνική Αεραθλητική ΟμοσπονδίαΔίαθλοΕλληνική Ομοσπονδία Χειμερινών ΑθλημάτωνΝιν ζουτσούΕλληνική Φίλαθλος Ερασιτεχνική Ομοσπονδία Ζίου ΖίτσουΠαγοδρομίαΕλληνική Ομοσπονδία Χειμερινών ΑθλημάτωνΠετοσφαίριση επί άμμουΕλληνική Ομοσπονδία ΠετοσφαίρισηςΠοδόσφαιρο στην άμμοΕλληνική Ποδοσφαιρική ΟμοσπονδίαΡάφτινγκΕλληνική Ομοσπονδία Κανόε-Καγιάκ Όρθιας Σανιδοκωπηλασίας Κυματολίσθησης με ΣανίδαΥαλοσφαίριση (Padel Tennis)Ελληνική Φίλαθλη Ομοσπονδία Αντισφαίρισης
Ωστόσο, τα αθλήματα αυτά δεν εμφανίζονται επί του παρόντος στο Μητρώο 2025 E-Kouros. (τελευταία ενημέρωση 8 Σεπτεμβρίου 2025)

 Αναγνωρισμένα αθλήματα ΑμεΑ και ομοσπονδίες 
Επίσης είναι αναγνωρισμένες 6 ομοσπονδίες αθλημάτων για άτομα με αναπηρία που καλλιεργούν πάνω από 60 παρα-αθλήματα, όπως λεγονται επίσης.
+ΆθλημαΟμοσπονδίαΒόλεϊ [Πετοσφαίριση] ΑΟΝΜΑθλητική Ομοσπονδία Νεφροπαθών & ΜεταμοσχευμένωνΕπιτραπέζια αντισφαίριση ΑΟΝΜ Αθλητική Ομοσπονδία Νεφροπαθών & Μεταμοσχευμένων Κολύμβηση ΑΟΝΜ Αθλητική Ομοσπονδία Νεφροπαθών & ΜεταμοσχευμένωνΜπόουλινγκ ΑΟΝΜ Αθλητική Ομοσπονδία Νεφροπαθών & ΜεταμοσχευμένωνΠετάνκ ΑΟΝΜΑθλητική Ομοσπονδία Νεφροπαθών & ΜεταμοσχευμένωνΠοδηλασία ΑΟΝΜ Αθλητική Ομοσπονδία Νεφροπαθών & ΜεταμοσχευμένωνΠοδόσφαιρο ΑΟΝΜΑθλητική Ομοσπονδία Νεφροπαθών & ΜεταμοσχευμένωνΣτίβος ΑΟΝΜ Αθλητική Ομοσπονδία Νεφροπαθών & ΜεταμοσχευμένωνΤένις [Αντισφαίριση] ΑΟΝΜΑθλητική Ομοσπονδία Νεφροπαθών & ΜεταμοσχευμένωνShowdownΕθνική Αθλητική Ομοσπονδία Ατόμων με ΑναπηρίεςΑλπικό ΣκιΕθνική Αθλητική Ομοσπονδία Ατόμων με ΑναπηρίεςΑντισφαίριση με ΑμαξίδιοΕθνική Αθλητική Ομοσπονδία Ατόμων με Αναπηρίες Άρση Βαρών σε ΠάγκοΕθνική Αθλητική Ομοσπονδία Ατόμων με ΑναπηρίεςΓκόλμπολΕθνική Αθλητική Ομοσπονδία Ατόμων με ΑναπηρίεςΔίαθλοΕθνική Αθλητική Ομοσπονδία Ατόμων με ΑναπηρίεςΕπιτραπέζια ΑντισφαίρισηΕθνική Αθλητική Ομοσπονδία Ατόμων με ΑναπηρίεςΙππασίαΕθνική Αθλητική Ομοσπονδία Ατόμων με ΑναπηρίεςΙστιοπλοΐαΕθνική Αθλητική Ομοσπονδία Ατόμων με ΑναπηρίεςΚαλαθοσφαίριση Νοητικής ΑναπηρίαςΕθνική Αθλητική Ομοσπονδία Ατόμων με ΑναπηρίεςΚολύμβησηΕθνική Αθλητική Ομοσπονδία Ατόμων με ΑναπηρίεςΚωπηλασίαΕθνική Αθλητική Ομοσπονδία Ατόμων με ΑναπηρίεςΜπόουλινγκΕθνική Αθλητική Ομοσπονδία Ατόμων με ΑναπηρίεςΜπότσιαΕθνική Αθλητική Ομοσπονδία Ατόμων με ΑναπηρίεςΞιφασκία με ΑμαξίδιοΕθνική Αθλητική Ομοσπονδία Ατόμων με ΑναπηρίεςπαραΑναρρίχησηΕθνική Αθλητική Ομοσπονδία Ατόμων με ΑναπηρίεςπαραΚάνοεΕθνική Αθλητική Ομοσπονδία Ατόμων με ΑναπηρίεςπαραΜπάντμιντονΕθνική Αθλητική Ομοσπονδία Ατόμων με ΑναπηρίεςπαραΤάεκβοντοΕθνική Αθλητική Ομοσπονδία Ατόμων με ΑναπηρίεςπαραΤρίαθλοΕθνική Αθλητική Ομοσπονδία Ατόμων με ΑναπηρίεςΠετοσφαίριση [Καθιστών]Εθνική Αθλητική Ομοσπονδία Ατόμων με ΑναπηρίεςΠοδηλασίαΕθνική Αθλητική Ομοσπονδία Ατόμων με ΑναπηρίεςΠοδόσφαιρο 5x5Εθνική Αθλητική Ομοσπονδία Ατόμων με ΑναπηρίεςΡάγκμπι σε αμαξίδιοΕθνική Αθλητική Ομοσπονδία Ατόμων με ΑναπηρίεςΣκάκι ΤυφλώνΕθνική Αθλητική Ομοσπονδία Ατόμων με ΑναπηρίεςΣκοποβολήΕθνική Αθλητική Ομοσπονδία Ατόμων με ΑναπηρίεςΣτίβοςΕθνική Αθλητική Ομοσπονδία Ατόμων με ΑναπηρίεςΤζούντοΕθνική Αθλητική Ομοσπονδία Ατόμων με ΑναπηρίεςΤοξοβολίαΕθνική Αθλητική Ομοσπονδία Ατόμων με ΑναπηρίεςΧιονοσανίδαΕθνική Αθλητική Ομοσπονδία Ατόμων με ΑναπηρίεςΧορός σε αμαξίδιοΕθνική Αθλητική Ομοσπονδία Ατόμων με ΑναπηρίεςΑντισφαίριση Κωφών Ελληνική Ομοσπονδία Αθλητισμού Κωφών Ανώμαλος Δρόμος [Κωφών]Ελληνική Ομοσπονδία Αθλητισμού ΚωφώνΕπιτραπέζια Αντισφαίριση ΚωφώνΕλληνική Ομοσπονδία Αθλητισμού ΚωφώνΙστιοπλοΐα [Κωφών]Ελληνική Ομοσπονδία Αθλητισμού ΚωφώνΚαλαθοσφαίριση ΚωφώνΕλληνική Ομοσπονδία Αθλητισμού ΚωφώνΚαράτε ΚωφώνΕλληνική Ομοσπονδία Αθλητισμού ΚωφώνΚολύμβηση ΚωφώνΕλληνική Ομοσπονδία Αθλητισμού ΚωφώνΜαραθώνιος ΚωφώνΕλληνική Ομοσπονδία Αθλητισμού ΚωφώνΜπιτς Βόλεϊ [πετοσφαίριση επί άμμου] ΚωφώνΕλληνική Ομοσπονδία Αθλητισμού ΚωφώνΜπόουλινγκ [Κωφών]Ελληνική Ομοσπονδία Αθλητισμού ΚωφώνΠάλη ΚωφώνΕλληνική Ομοσπονδία Αθλητισμού ΚωφώνΠοδηλασία Κωφών Ελληνική Ομοσπονδία Αθλητισμού ΚωφώνΠοδόσφαιρο Κωφών 11Χ11 Ελληνική Ομοσπονδία Αθλητισμού ΚωφώνΠοδόσφαιρο Σάλας 5Χ5 ΚωφώνΕλληνική Ομοσπονδία Αθλητισμού ΚωφώνΣκάκι ΚωφώνΕλληνική Ομοσπονδία Αθλητισμού ΚωφώνΣκοποβολή ΚωφώνΕλληνική Ομοσπονδία Αθλητισμού ΚωφώνΣτίβος κωφώνΕλληνική Ομοσπονδία Αθλητισμού ΚωφώνΤαεκβοντό Κωφών Ελληνική Ομοσπονδία Αθλητισμού ΚωφώνΤζούντο ΚωφώνΕλληνική Ομοσπονδία Αθλητισμού ΚωφώνΚαλαθοσφαίριση με αμαξίδιοΟμοσπονδία Σωματείων Ελλήνων Καλαθοσφαιριστών με ΑμαξίδιοΠοδόσφαιρο ΑκρωτηριασμένωνΕλληνική Ομοσπονδία Ποδοσφαίρου Ατόμων με ΑκρωτηριασμόΣπέσιαλ Ολύμπικς Ιντερνάσιοναλ-Ελλάς
 Προσπάθειες ανάπτυξης άλλων αθλημάτων 
Κατά καιρούς έχουν γίνει προσπάθειες ανάπτυξης και άλλων αθλημάτων στην Ελλάδα, όπως:

 ποδοβόλεϊ, με σημαντικές διεθνείς διοργανώσεις να διεξάγονται στην Ελλάδα αλλά χωρίς ακόμα να έχει συμπληρωθεί ο απαιτούμενος αριθμός σωματείων ώστε να συγκροτηθεί ομοσπονδία.
 κόρφμπολ, για το οποίο έχουν γίνει προσπάθειες ανάπτυξης με σεμινάρια, εξάσκηση του αθλήματος σε πανεπιστήμια,Γυμναστήριο Παντείου Πανεπιστημίου, KorfballΓυμναστήριο Παντείου Πανεπιστημίου, Korfball Πρόσκληση 2023-24Εθνικό Μετσόβειο Πολυτεχνείο, Αθλητικό Κέντρο, Korfball διοργάνωση πρωταθλήματος Ελλάδας και συγκρότηση εθνικής ομάδας.
 λακρός, η προσπάθεια ανάπτυξης του οποίου ξεκίνησε κυρίως από ομογενείς, αρχικά επικεντρωμένη στη Θεσσαλονίκη, και με συγκρότηση εθνικής ομάδας, η οποία κατέλαβε την 19η θέση στο Παγκόσμιο Πρωτάθλημα Λακρός του 2018.Καμπάνης, Βλάσης, "Έλληνες ομογενείς έφεραν το lacrosse στη Θεσσαλονίκη (φωτο + video)", Voria.gr. 10 Ιουλίου 2018. 
 ποδοαντισφαίριση
 κροκέ, το οποίο παίζεται κυρίως στην Κέρκυρα, με το "Ελληνικό Ανοιχτό Τουρνουά Κροκέ" να πραγματοποιείται στη Μαρίνα Γουβιών, με τη συμμετοχή τόσο ξένων αθλητών, όσο και αθλητών του Κερκυραϊκού Ομίλου Κροκέ.

 Δημοφιλία αθλημάτων 
Το 2021 διενεργήθηκε μια έρευνα για λογαριασμό της Οργανωτικής Επιτροπής Διοργανώσεων Μηχανοκίνητου Αθλητισμού (Motorsport Greece), με σκοπό την ποσοτική έρευνα καταγραφής στάσεων και αντιλήψεων για τον μηχανοκίνητο αθλητισμό στην Ελλάδα. Μια από τις ερωτήσεις ήταν: "ποιο ή ποια σπορ θα λέγατε ότι παρακολουθείτε περισσότερο;" Με βάση τις απαντήσεις, η δημοφιλία των αθλημάτων στην Ελλάδα, ως προς την θέαση, και κατά φθίνουσα σειρά είναι: ποδόσφαιρο, καλαθοσφαίριση, στίβος, μηχανοκίνητος αθλητισμός, αντισφαίριση, πετοσφαίριση, υδατοσφαίριση, πολεμικές τέχνες, κ.α. Σε αντίστοιχη έρευνα το 2022, η σειρα δημοφιλίας των αθλημάτων παρέμεινε η ίδια.ΚαπαResearch - Motorsport Greece, "Το «Ράλλυ Ακρόπολις» και ο μηχανοκίνητος αθλητισμός στην Ελλάδα, Παρουσίαση πανελλαδικής έρευνας κοινής γνώμης", Δεκέμβριος 2022.

 Ομαδικά αθλήματα 

 Διαδεδομένα ομαδικά αθλήματα 
Στην Ελλάδα, πέντε θεωρούνται τα κυριότερα και πιο διαδεδομένα ομαδικά αθλήματα, τα οποία είναι όλα και ολυμπιακά: ποδόσφαιρο, καλαθοσφαίριση, πετοσφαίριση, υδατοσφαίριση, και χειροσφαίριση. Τα τέσσερα πρώτα είναι μεταξύ των 8 δημοφιλέστερων στην Ελλάδα, με το ποδόσφαιρο και την καλαθοσφαίριση να είναι τα δημοφιλέστερα.

 Ποδόσφαιρο 
Το ποδόσφαιρο θεωρείται το πιο δημοφιλές άθλημα στην Ελλάδα. Σύμφωνα με το Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση, το πρώτο τρίμηνο του 2024 υπήρχαν 2304 σωματεία εγγεγραμμένα για το άθλημα αυτό, με βάση τα στοιχεία του ΥΠΑΙΘΑ.

Όσον αφορά τους άνδρες, οι δύο σημαντικότεροι θεσμοί είναι το πρωτάθλημα Ελλάδας που θεωρείται ότι ξεκίνησε επισήμως την περίοδο 1927–28, και το κύπελλο Ελλάδας, το οποίο ξεκίνησε την περίοδο 1931–32. Και στους δύο θεσμούς πολυνίκης είναι ο Ολυμπιακός Πειραιώς.

Σε επίπεδο γυναικών πρωτάθλημα Ελλάδας θεωρείται ότι διεξάγεται επίσημα από την περίοδο 1989–90, και κύπελλο Ελλάδας από την περίοδο 1999–00. Και στους δύο θεσμούς πολυνίκης είναι ο Π.Α.Ο.Κ.

Μεγαλύτερη διάκριση σε επίπεδο εθνικών ομάδων είναι αδιαμφισβήτητα η κατάκτηση του Ευρωπαϊκού Πρωταθλήματος Ποδοσφαίρου 2004 από την Εθνική Ελλάδας ανδρών.

Σε επίπεδο συλλόγων, μεγαλύτερη διεθνής επιτυχία είναι η κατάκτηση από τον Ολυμπιακό του ΟΥΕΦΑ Γιουρόπα Κόνφερενς Λιγκ το 2023–24 και η κατάκτηση του ΟΥΕΦΑ Γιουθ Λιγκ πάλι από την ομάδα Νέων U19 του Ολυμπιακού την ίδια χρονιά.

 Καλαθοσφαίριση 
Κύριο λήμμα: Καλαθοσφαίριση στην Ελλάδα

Η καλαθοσφαίριση θεωρείται το δεύτερο πιο δημοφιλές άθλημα στην Ελλάδα. Σύμφωνα με το Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση, στο Ά τρίμηνο του 2024 υπήρχαν 851 σωματεία εγγεγραμμένα.

Όσον αφορά τους άνδρες, οι δύο σημαντικότεροι θεσμοί είναι το Πρωτάθλημα Ελλάδας, το οποίο θεωρείται ότι ξεκίνησε επισήμως την περίοδο 1927–28, και το Κύπελλο Ελλάδας, το οποίο ξεκίνησε το 1976. Και στους δύο θεσμούς πολυνίκης είναι ο Παναθηναϊκός.

Όσον αφορά τις γυναίκες, οι δύο σημαντικότεροι θεσμοί είναι το Πρωτάθλημα Ελλάδας, το οποίο ξεκίνησε την περίοδο 1967–68, και πολυνίκης είναι ο Α.Ο. Σπόρτιγκ, και το Κύπελλο Ελλάδας, το οποίο ξεκίνησε την περίοδο 1995–96 και πολυνίκης είναι ο Ολυμπιακός Πειραιώς.

Σπουδαιότερες επιτυχίες εθνικών ομάδων είναι οι δύο κατακτήσεις Ευρωμπάσκετ (1987, 2005) και το αργυρό μετάλλιο (2006) στο Παγκόσμιο Κύπελλο Καλαθοσφαίρισης, από την Εθνική Ελλάδας ανδρών.

Οι ελληνικοί σύλλογοι έχουν κερδίσει πλήθος τροπαίων σε διεθνές επίπεδο. Στους άνδρες, σπουδαιότερες διεθνείς επιτυχίες είναι η κατάκτηση της Ευρωλίγκας, 7 φορές από τον Παναθηναϊκό (1995–96, 1999–00, 2001–02, 2006–07, 2008–09, 2010–11, 2023–24) και 3 φορές από τον Ολυμπιακό (1996–97, 2011–12, 2012–13).

Στις γυναίκες, σπουδαιότερη διεθνής επιτυχία η κατάκτηση του EuroCup Γυναικών της περιόδου 2009–10, από τον Αθηναϊκό.

 Πετοσφαίριση 
Η πετοσφαίριση είναι μεταξύ των δημοφιλέστερων αθλημάτων στην Ελλάδα και το τρίτο δημοφιλέστερο ομαδικό άθλημα. Σύμφωνα με το Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση, στο Ά τρίμηνο υπήρχαν περισσότερα από 433 εγγεγραμμένα σωματεία για αυτό το άθλημα.

Όσον αφορά τους άνδρες, οι σημαντικότεροι θεσμοί είναι το Πρωτάθλημα Ελλάδας, που θεωρείται ότι ξεκίνησε επίσημα το 1936, το Κύπελλο Ελλάδας, που ξεκίνησε το 1981, και το Λιγκ Καπ, που ξεκίνησε την περίοδο 2011–12. Και στους τρεις θεσμούς πολυνίκης σύλλογος είναι ο Ολυμπιακός Πειραιώς. Άλλος ένας ενεργός θεσμός είναι το Σούπερ Καπ, που διεξήχθη για πρώτη φορά το 1997, και στον οποίο πολυνίκης σύλλογος είναι ο Ηρακλής Θεσσαλονίκης.

Όσον αφορά τις γυναίκες, οι σημαντικότεροι θεσμοί είναι το Πρωτάθλημα Ελλάδας, που θεωρείται ότι ξεκίνησε την περίοδο 1970–71, με πολυνίκη σύλλογο τον Παναθηναϊκό, και το Κύπελλο Ελλάδας, που ξεκίνησε την περίοδο 1998–99, και όπου πολυνίκης σύλλογος είναι ο Ολυμπιακός Πειραιώς.

Σε επίπεδο εθνικών ομάδων, σπουδαιότερη επιτυχία είναι το χάλκινο μετάλλιο της Εθνικής Ελλάδας ανδρών, στο Ευρωπαϊκό Πρωτάθλημα Πετοσφαίρισης το 1987 στην Γάνδη του Βελγίου.

Σε επίπεδο συλλόγων, στους άνδρες σπουδαιότερες επιτυχίες είναι οι δύο κατακτήσεις Κυπέλλων Κυπελλούχων / CEV Top Teams Cup και η μία κατάκτηση Challenge Cup από τον Ολυμπιακό, τις περιόδους 1995–96, 2004–05 και 2022–23 αντίστοιχα, και στις γυναίκες η κατάκτηση του Challenge Cup πετοσφαίρισης γυναικών από τον Ολυμπιακό την περίοδο 2017–18.

 Υδατοσφαίριση 
Η υδατοσφαίριση είναι μεταξύ των δημοφιλέστερων αθλημάτων στην Ελλάδα και το τέταρτο δημοφιλέστερο ομαδικό άθλημα. Είναι το μοναδικό ομαδικό άθλημα στο οποίο η Ελλάδα έχει κερδίσει μετάλλια σε Ολυμπιακούς Αγώνες. Το Ά τρίμηνο του 2024 υπήρχαν 249 σωματεία εγγεγραμμένα.

Όσον αφορά τους άνδρες, οι σημαντικότεροι θεσμοί είναι το Πρωτάθλημα Ελλάδας, που θεωρείται ότι ξεκίνησε το 1928, με πολυνίκες συλλόγους τον Εθνικό Ο.Φ.Π.Φ. και τον Ολυμπιακό Σ.Φ.Π. (37 τίτλους έκαστος), και το Κύπελλο Ελλάδας, που ξεκίνησε το 1953, με πολυνίκη σύλλογο τον Ολυμπιακό Σ.Φ.Π.

Όσον αφορά τις γυναίκες, οι σημαντικότεροι θεσμοί είναι το Πρωτάθλημα Ελλάδας, που ξεκίνησε το 1988, και το Κύπελλο Ελλάδας, που ξεκίνησε την περίοδο 2017–18. Και στους δύο θεσμούς πολυνίκης σύλλογος είναι ο Ολυμπιακός Πειραιώς.

Η υδατοσφαίριση είναι το άθλημα στο οποίο η Ελλάδα έχει τις μεγαλύτερες επιτυχίες σε επίπεδο εθνικών ομάδων. H Εθνική Ελλάδας γυναικών έχει κατακτήσει δύο φορές το Παγκόσμιο Πρωτάθλημα (2011, 2025), ένα αργυρό ολυμπιακό μετάλλιο (2004), μία Παγκόσμια Λίγκα (2005), ένα Παγκόσμιο Κύπελλο (2025), ένα Ευρωπαϊκό Κύπελλο (2018), και πλήθος άλλων μεταλλίων σε διεθνείς διοργανώσεις. Οι σπουδαιότερες επιτυχίες της Εθνική Ελλάδας ανδρών είναι το αργυρό μετάλλιο στους Ολυμπιακούς του Τόκιο, που πραγματοποιήθηκαν εξ αναβολής το 2021, και το αργυρό μετάλλιο στο Παγκόσμιο Πρωτάθλημα Υγρού Στίβου το 2023, ενώ έχει κερδίσει και πλήθος άλλων μεταλλίων σε διεθνείς διοργανώσεις.

Οι ελληνικοί σύλλογοι έχουν κερδίσει πλήθος τροπαίων σε διεθνές επίπεδο. Σπουδαιότερες επιτυχίες στους άνδρες είναι οι κατακτήσεις 2 Κυπέλλων πρωταθλητριών Ευρώπης/Champions League (2002, 2018) και ενός Σούπερ Καπ Ευρώπης (2002) από τον Ολυμπιακό. Στις γυναίκες, σπουδαιότερες επιτυχίες είναι οι κατακτήσεις Κυπέλλων πρωταθλητριών Ευρώπης, 3 φορές από τον Ολυμπιακό Πειραιώς (2014–15, 2020–21, 2021–22), 2 φορές από τον Ν.Ο. Βουλιαγμένης (2008–09, 2009–10), και 2 φορές από τον Α.Ν.Ο. Γλυφάδας (1999–00, 2002–03). Καθώς και οι κατακτήσεις του Σούπερ Καπ Ευρώπης, 3 φορές από τον Ολυμπιακό Πειραιώς (2015, 2021, 2022), και 2 φορές από τον Ν.Ο. Βουλιαγμένης (2009, 2010).

 Χειροσφαίριση 
Η χειροσφαίριση θεωρείται ένα από τα πέντε κυριότερα και πιο διαδεδομένα ομαδικά αθλήματα στην Ελλάδα. Σύμφωνα με το Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση, στο τέλος του 2023 υπήρχαν 84 σωματεία εγγεγραμμένα για το άθλημα αυτό.«Εγγεγραμμένα σωματεία για Χειροσφαίριση| Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». somateia.gga.gov.gr. Ανακτήθηκε στις 27 Φεβρουαρίου 2024. Αρχειοθετημένο στις 28 Φεβρουαρίου 2024.

Όσον αφορά τους άνδρες, οι σημαντικότεροι θεσμοί είναι το Πρωτάθλημα Ελλάδας, που θεωρείται ότι ξεκίνησε την περίοδο 1979-1980, με πολυνίκη σύλλογο τον Ιωνικό Ν.Φ., και το Κύπελλο Ελλάδας, που ξεκίνησε την περίοδο 1982-1983, με πολυνίκη τον Φίλιππο Βέροιας. Ενεργός θεσμός είναι και το Σούπερ Καπ, με πολυνίκη τον Ολυμπιακό.

Όσον αφορά τις γυναίκες, οι σημαντικότεροι θεσμοί είναι το Πρωτάθλημα Ελλάδας, που ξεκίνησε το 1982, και το Κύπελλο Ελλάδας, που ξεκίνησε το 1987. Και στους δύο θεσμούς πολυνίκης σύλλογος είναι ο Γ.Α.Σ. Αναγέννηση Άρτας. Επίσης, το 2023 διοργανώθηκε για πρώτη φορά Σούπερ Καπ, το οποίο κατέκτησε ο Π.Α.Ο.Κ.

Σε επίπεδο εθνικών ομάδων δεν έχει σημειωθεί κάποια πολύ σπουδαία διάκριση. Οι μεγαλύτερες επιτυχίες της Εθνικής Ελλάδας χειροσφαίρισης ανδρών ήταν η 6η θέση στους Ολυμπιακούς Αγώνες της Αθήνας το 2004,Athens 2004 handball men Results, olympics.com και η 6η θέση στο Παγκόσμιο Πρωτάθλημα Χειροσφαίρισης το 2005 στην Τυνησία.ΟΧΕ, Ιστορία.

Ωστόσο, σπουδαίες επιτυχίες έχουν σημειωθεί σε επίπεδο ελληνικών συλλόγων με κατακτήσεις της τρίτης τη τάξει ευρωπαϊκής διοργάνωσης, του Ευρωπαϊκού Κυπέλλου, όπως ονομάζεται πλέον σήμερα, μία φορά από τον Διομήδη Άργους (2012) και μία φορά από την Α.Ε.Κ. (2021).

 Παραλλαγές αθλημάτων διακριτά αναγνωρισμένες 
Στην δεκαετία του 2020 έχει αρχίσει μια προσπάθεια αναγνώρισης από την Γ.Γ.Α. ως ξεχωριστών αθλημάτων, κάποιων ομαδικών αθλημάτων που αποτελούν παραλλαγή των βασικών ή παραδοσιακών. Έτσι, έχουν αναγνωριστεί ως ξεχωριστά αθλήματα η χειροσφαίριση επί άμμου, το ποδόσφαιρο σάλας, αλλά εξαρχής και το μπέιζμπολ5 κατά την υπαγωγή του μπέιζμπολ στην σχετική ομοσπονδία.

 Χειροσφαίριση επί άμμου - παράκτια χειροσφαίριση 
Η χειροσφαίριση επί άμμου ή παράκτια χειροσφαίριση, αναγνωρίστηκε ως ξεχωριστό άθλημα ή κλάδος άθλησης, υπαγόμενο στην Ομοσπονδία Χειροσφαιρίσεως Ελλάδας το 2021.

Η αναγνώριση ήρθε μετά από χρόνια σπουδαίων επιτυχιών, αλλά και ενόψει της διεξαγωγής του Παγκόσμιου Πρωταθλήματος στο Ηράκλειο το 2022.

Σε επίπεδο εθνικών ομάδων, η Εθνικής Ελλάδας γυναικών έχει πραγματοποιήσει την μέγιστη επιτυχία στο συγκεκριμένο άθλημα, κατακτώντας το Παγκόσμιο Πρωτάθλημα το 2018. Η Εθνική Ελλάδας ανδρών έχει να επιδείξει ως σπουδαιότερες επιτυχίες την 4η θέση στο Παγκόσμιο Πρωτάθλημα του 2022 στο Ηράκλειο, και το χρυσό μετάλλιο στους Παράκτιους Μεσογειακούς Αγώνες του 2019 στην Πατρα.

Οι ελληνικοί σύλλογοι έχουν να επιδείξουν επίσης μεγάλες επιτυχίες, με σπουδαιότερες την κατάκτηση του ευρωπαϊκού τροπαίου EBT Masters, στις γυναίκες από την Avant Garde το 2009, και στους άνδρες από τον Γ.Α.Σ. Κιλκίς το 2016.

Σε εγχώριο επίπεδο σπουδαιότεροι θεσμοί είναι τα πανελλήνια πρωταθλήματα και τα κύπελλα Ελλάδας ανδρών και γυναικών.

 Ποδόσφαιρο σάλας 
Το ποδόσφαιρο σάλας ξεκίνησε να αναπτύσσεται συστηματικά στην Ελλάδα από τη δεκαετία του 1990. Υπάγεται στην Ε.Π.Ο., αλλά από τον Μάιο του 2023 αναγνωρίστηκε ως ξεχωριστό άθλημα από την Γ.Γ.Α. Τον Φεβρουάριο του 2024 χορηγήθηκε από την Γ.Γ.Α. ειδική αθλητική αναγνώριση στην Ένωση Ποδοσφαιρικών Σωματείων Σάλας Νοτίου, Κεντρικής Ελλάδας και Νήσων, με αριθμό μητρώου ΓΓΑ ΨΑ11 πιο γνωστή ως Ένωση Ποδοσφαιρικών Σωματείων Σάλας (ΕΠΣΣ), η οποία διοργανώνει και τους κυριότερους θεσμούς.

Σύμφωνα με το Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση, στο τέλος του 2023 υπήρχαν 62 σωματεία εγγεγραμμένα για το άθλημα αυτό.

Στους άνδρες κυριότεροι θεσμοί είναι το Πρωτάθλημα Ελλάδας ποδοσφαίρου σάλας ανδρών, που ξεκίνησε επίσημα από την περίοδο 1997–98, και το Κύπελλο Ελλάδος ποδοσφαίρου σάλας ανδρών, που ξεκίνησε την περίοδο 2000–01. Και στους δύο θεσμούς πολυνίκης είναι ο Σ.Φ.Α. Αθήνα 90΄. Ενεργός θεσμός είναι και το Σούπερ Καπ, με πολυνίκη σύλλογο την Α.Ε.Κ.

Στις γυναίκες, κυριότεροι θεσμοί είναι το Πρωτάθλημα Ελλάδας ποδοσφαίρου σάλας γυναικών, που ξεκίνησε επίσημα από την περίοδο 2022–23, και το Κύπελλο Ελλάδας ποδοσφαίρου σάλας γυναικών. Το πρώτο επίσημο πρωτάθλημα κατέκτησε η Α.Ε.Κ. Διοργανώνεται επίσης και Σούπερ Καπ προς τιμήν της ακτιβίστριας-δικηγόρου Βασιλικής Αυγουστίνου.

Η Εθνική Ελλάδας Ποδοσφαίρου Σάλας Ανδρών συγκροτήθηκε στα τέλη της δεκαετίας του 1990. Υπάγεται στην Ε.Π.Ο.

 Άλλα ομαδικά αθλήματα 

 Ανάπτυξη ενόψει Ολυμπιακών Αγώνων 
Τις δεκαετίες του 1990 και του 2000, ενόψει και της διοργάνωσης των Ολυμπιακών Αγώνων της Αθήνας, έγινε προσπάθεια ανάπτυξης διαφόρων άλλων ομαδικών αθλημάτων. Έτσι, αναβίωσε το Πρωτάθλημα Ελλάδας χόκεϊ επί χόρτου, ξεκίνησε το Πρωτάθλημα Ελλάδας μπέιζμπολ, το Πρωτάθλημα Ελλάδας σόφτμπολ γυναικών, το Πρωτάθλημα Ελλάδας ράγκμπι γιούνιον ανδρών, και άλλα.

 Δεκαετία της κρίσης 
Την δεκαετία του 2010, παράλληλα με την οικονομική κρίση, επήλθε και κρίση στον αθλητισμό. Σημειώθηκαν πολλαπλές ανακλήσεις ομοσπονδιών, αλλά και σωματείων, τόσο ομαδικών, όσο και ατομικών αθλημάτων. Ανακλήθηκε η χορήγηση άδειας της Ελληνικής Ομοσπονδίας Χόκεϋ επί χόρτου, εν μέσω δημοσιευμάτων για σκάνδαλα με σκοπό την μοριοδότηση μαθητών, της Ελληνικής Φίλαθλης Ομοσπονδίας Μπέιζμπολ, με το άθλημα να υπάγεται στην Ελληνική Γυμναστική Ομοσπονδία, της Ελληνικής Ομοσπονδίας Ράγκμπυ με το άθλημα να υπάγεται στην Ομοσπονδία Χειροσφαιρίσεως Ελλάδος. Παράλληλα, το ράγκμπι λιγκ υπήχθη στην Ελληνική Ομοσπονδία Μοντέρνου Πεντάθλου.

 Προσπάθεια αναδιοργάνωσης 
Στη δεκαετία του 2020 γίνεται μια προσπάθεια αναδιοργάνωσης και εκ νέου ανάπτυξης διαφόρων ομαδικών αλλά και ατομικών αθλημάτων. Έτσι αναγνωρίστηκε εκ νέου η Ελληνική Ομοσπονδία Χόκεϊ (2021) και συστάθηκε Ελληνική Ομοσπονδία Μπέιζμπολ Σόφτμπολ (2021–22) Παράλληλα γίνεται προσπάθεια ανάπτυξης τόσο του ράγκμπι γιούνιον, με την εκ νέου αναγνώριση της Ελληνικής Ομοσπονδίας Ράγκμπυ (2023), όσο και του ράγκμπι λιγκ, με την αναγνώριση της Ελληνικής Ομοσπονδίας Ράγκμπι Λιγκ (2022). Το 2022 αναγνωρίστηκε επίσης η Ελληνική Ομοσπονδία Διελκυστίνδας και ανακοινώθηκε η διεξαγωγή του 1ου Πανελλήνιου πρωταθλήματος Διελκυστίνδας κλειστού χώρου.

 Ατομικά αθλήματα 

 Ατομικά αθλήματα με ολυμπιακές ή παγκόσμιες διακρίσεις 

 Στίβος - Κλασικός αθλητισμός 
Ο στίβος είναι το τρίτο δημοφιλέστερο άθλημα στην Ελλάδα, και το πρώτο όσον αφορά τα ατομικά αθλήματα. Σύμφωνα με το Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση, στο τέλος του 2023 υπήρχαν πάνω από 350 εγγεγραμμένα σωματεία όσον αφορά τον κλασικό αθλητισμό.

Σπουδαιότεροι θεσμοί είναι το Πανελλήνιο πρωτάθλημα στίβου ανδρών, το Πανελλήνιο πρωτάθλημα στίβου γυναικών, το Πανελλήνιο πρωτάθλημα κλειστού στίβου ανδρών, και το Πανελλήνιο πρωτάθλημα κλειστού στίβου γυναικών, όλα με πολυνίκη σύλλογο τον Πανελλήνιο Γ.Σ.

Επίσης διεξάγονται το Πανελλήνιο πρωτάθλημα Δρόμου σε Ανώμαλο Έδαφος ανδρών, με πολυνίκη τον Παναθηναϊκό Α.Ο., και το Πανελλήνιο πρωτάθλημα Δρόμου σε Ανώμαλο Έδαφος γυναικών, με πολυνίκη τον Πανελλήνιο Γ.Σ.

Σε επίπεδο Ολυμπιακών Αγώνων, έως και το 2024, Έλληνες αθλητές και αθλήτριες έχουν κατακτήσει στον στίβο 32 μετάλλια (9 χρυσά, 12 αργυρά, 11 χάλκινα).

Όσον αφορά την συμμετοχή της Ελλάδας στο Παγκόσμιο Πρωτάθλημα Στίβου, έως και το 2023, Ελληνίδες αθλήτριες και αθλητές έχουν κατακτήσει 25 μετάλλια (6 χρυσά, 7 αργυρά, 12 χάλκινα).

Και σε ότι αφορά την συμμετοχή της Ελλάδας στο Ευρωπαϊκό Πρωτάθλημα Στίβου, έως και το 2024, Ελληνίδες αθλήτριες και αθλητές έχουν κατακτήσει 37 μετάλλια (16 χρυσά, 10 αργυρά, 11 χάλκινα).

 Άρση Βαρών 
Η άρση βαρών είναι το δεύτερο ολυμπιακό άθλημα σε προσφορά μεταλλίων σε Ολυμπιακούς Αγώνες για την Ελλάδα, μετά τον στίβο, με συνολικά 15 μετάλλια (6 χρυσά, 5 αργυρά, 4 χάλκινα) έως και το 2024. Τα ολυμπιακά μετάλλια έχουν κερδίσει 9 αθλητές και 1 αθλήτρια: οι Σωτήρης Βερσής (χάλκινο 1896), Αλέξανδρος Νικολόπουλος (χάλκινο 1896), Περικλής Κακούσης (χρυσό, 1904), Πύρρος Δήμας (χρυσό 1992, χρυσό 1996, χρυσό 2000, χάλκινο 2004), ο οποίος είναι ο Έλληνας αθλητής με τα περισσότερα ολυμπιακά μετάλλια, Βαλέριος Λεωνίδης (ασημένιο 1996), Λεωνίδας Σαμπάνης (ασημένιο 1996, ασημένιο 2000), Λεωνίδας Κόκκας (ασημένιο 1996), Κάχι Καχιασβίλι (χρυσό 1996, χρυσό 2000), Ιωάννα Χατζηιωάννου (χάλκινο 2000), Βίκτωρ Μήτρου (ασημένιο 2000). Περαιτέρω, στην Μεσολυμπιάδα του 1906 ο Δημήτριος Τόφαλος κατέκτησε χρυσό μετάλλιο αλλά πλέον σήμερα δεν αναγνωρίζεται ως ολυμπιακό.

Περαιτέρω οι Έλληνες αθλητές της άρσης βαρών έχουν κατακτήσει πλήθος μεταλλίων σε άλλες διεθνείς διοργανώσεις, μεταξύ των οποίων και 8 χρυσά σε παγκόσμια πρωταθλήματα: Πύρρος Δήμας (1993, 1995, 1998), Κάχι Καχιασβίλι (1995, 1998, 1999) και Λεωνίδας Σαμπάνης (1998, 1999). Ενώ έχουν καταρρίψει πλήθος παγκόσμιων ρεκόρ.

Σύμφωνα με το Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση, στο τέλος του 2023 υπήρχαν 61 σωματεία εγγεγραμμένα για το άθλημα της άρσης βαρών.

Κυριότεροι θεσμοί είναι το Πανελλήνιο πρωτάθλημα άρσης βαρών ανδρών, που ξεκίνησε το 1964, με πολυνίκη σύλλογο τη Χ.Α.Ν.Θ., και το Πανελλήνιο πρωτάθλημα άρσης βαρών γυναικών, που ξεκίνησε το 1989, με πολυνίκη τον Α.Ο. Σπάρτακος Ιωαννίνων.

 Σπουδαιότερες διεθνείς αθλητικές διοργανώσεις στην Ελλάδα 
Η Ελλάδα έχει κατά καιρούς, και ιδιαίτερα από τη δεκαετία του 1980 και μετά, αναλάβει την διεξαγωγή μεγάλων διεθνών αθλητικών διοργανώσεων.

Οι σπουδαιότερες διεθνείς αθλητικές διοργανώσεις που έχουν διεξαχθεί στην Ελλάδα είναι αδιαμφισβήτητα οι πρώτοι σύγχρονοι Ολυμπιακοί Αγώνες του 1896, και οι Θερινοί Ολυμπιακοί Αγώνες του 2004. Ενώ η Μεσολυμπιάδα του 1906, σήμερα πλέον δεν θεωρείται επισήμως μέρος των Ολυμπιακών Αγώνων.

Άλλες μεγάλες πολυαθλητικές διοργανώσεις που διεξήχθησαν στην Ελλάδα ήταν οι Μεσογειακοί Αγώνες 1991. Επίσης, στην Ελλάδα έχουν διεξαχθεί οι Παράκτιοι Μεσογειακοί Αγώνες 2019, στην Πάτρα, και Παράκτιοι Μεσογειακοί Αγώνες 2023 στο Ηράκλειο της Κρήτης.

Σε ατομικά αθλήματα, σπουδαιότερες αθλητικές διοργανώσεις που διεξήχθησαν στην Ελλάδα ήταν το Παγκόσμιο Πρωτάθλημα Στίβου, στην Αθήνα, το 1997, καθώς και το Ευρωπαϊκό Πρωτάθλημα Στίβου 1969, και το Ευρωπαϊκό Πρωτάθλημα Στίβου 1982.

Σε ομαδικά αθλήματα, σπουδαιότερες αθλητικές διοργανώσεις ήταν το Παγκόσμιο Πρωτάθλημα Καλαθοσφαίρισης Ανδρών 1998, και το Ευρωμπάσκετ 1987, και Ευρωμπάσκετ 1995.

Επίσης, έχουν διεξαχθεί στην Ελλάδα το Παγκόσμιο Πρωτάθλημα Πετοσφαίρισης (Cosmovolley) ανδρών του 1994, και το Eυρωπαϊκό Πρωτάθλημα Πετοσφαίρισης ανδρών το 1995, σε Αθήνα και Πάτρα.

 Στατιστικά στοιχεία 
Τα στοιχεία παρέχονται από την πλατφόρμα e - kouros του Υπουργείου Παιδείας, Θρησκευμάτων και Αθλητισμού και αναφέρονται μέχρι τον Μάρτιο του 2024.
Ομοσπονδία Εγγεγραμμένα σωματεία ΠροπονητέςΑθλητέςΕλληνική Ποδοσφαιρική Ομοσπονδία2.304 (28,5%)2.101131.989Ελληνική Ομοσπονδία Καλαθοσφαίρισης 851 (10,5%)1.99074.643Ελληνική Ομοσπονδία Πετοσφαίρισης433 (5,4%)1.12020.822Ελληνική Ομοσπονδία Ταεκβοντό355 (4,4%)5525000Σύνδεσμος Ελληνικών Γυμναστικών Αθλητικών Σωματείων355 (4,4%)1.04618.183Κολυμβητική Ομοσπονδία Ελλάδας249 (3,1%)1.27529.461Ελληνική Γυμναστική Ομοσπονδία247 (3,1%)73510.705Ελληνική Φίλαθλη Ομοσπονδία Αντισφαίρισης234 (2,9%)605Σκοπευτική Ομοσπονδία Ελλάδας225 (2,8%)18.293Ελληνική Ομοσπονδία Καράτε203 (2,5%)215Ελληνική Σκακιστική Ομοσπονδία185 (2,3%)4.964Πανελλήνια Ομοσπονδία Κικ Μπόξινγκ178 (2,2%)Ελληνική Φίλαθλος Ερασιτεχνική Ομοσπονδία Ζίου Ζίτσου152 (1,9%)265Ελληνική Ιστιοπλοϊκή Ομοσπονδία125 (1,5%)4436.245Ελληνική Ομοσπονδία Τζούντο106 (1,3%)Ελληνική Φίλαθλη Ομοσπονδία Επιτραπέζιας Αντισφαίρισης102 (1,3%)Ελληνική Ομοσπονδία Πάλης94 (1,2%)185Πανελλήνια Ομοσπονδία Μουάιτάι85 (1,1%)Ελληνική Ομοσπονδία Γου ΣΟΥ Κουνγκ Φου85 (1,1%)Ομοσπονδία Χειροσφαιρίσεως Ελλάδος84 (1%)223Λοιπά1.288 (15,9%)1.81493.923Σύνολο7.940412.331

 Παραπομπές